CELEX: 62012CN0460
Language: lv
Date: 2012-10-15 00:00:00
Title: Lieta C-460/12: Lūgums sniegt prejudiciālu nolēmumu, ko 2012. gada 15. oktobrī iesniedza Krajský súd v Prešove (Slovākija) — SKP/Ján Bríla

16.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 46/11
            
         Lūgums sniegt prejudiciālu nolēmumu, ko 2012. gada 15. oktobrī iesniedza Krajský súd v Prešove (Slovākija) — SKP/Ján Bríla
   
   (Lieta C-460/12)
   2013/C 46/20
   Tiesvedības valoda — slovāku
   
      Iesniedzējtiesa
   
   
      Krajský súd v Prešove
   
   
      Lietas dalībnieki pamata procesā
   
   
      Prasītāja: SKP, k. s.
   
   
      Atbildētājs: Ján Bríla
   
   
      Prejudiciālie jautājumi
   
   
               1)
            
            
               Vai Eiropas Savienības Pamattiesību hartas 38. pants un Padomes 1993. gada 5. aprīļa Direktīvas 93/13/EEK (1) par negodīgiem noteikumiem patērētāju līgumos 6. panta 1. punkts un 7. panta 1. punkts ir interpretējami tādējādi, ka tie nepieļauj tādu dalībvalsts tiesisko regulējumu, kāds ir aplūkots pamatlietā un kurā valsts tiesai, kas izskata kreditora prasību pret patērētāju saistībā ar parādu, kuram ir iestājies noilgums, nav ļauts pēc savas iniciatīvas ņemt vērā noilgumu pat tad, ja patērētājam tiek pieprasīts veikt maksājumus, kas izriet no negodīgiem līguma noteikumiem?
            
         
               2)
            
            
               Ja atbilde uz pirmo jautājumu ir noliedzoša, vai Padomes 1993. gada 5. aprīļa Direktīvas 93/13/EEK par negodīgiem noteikumiem patērētāju līgumos 6. panta 1. punkts un 7. panta 1. punkts ir interpretējami tādējādi, ka tiesai ir pienākums pēc savas iniciatīvas informēt patērētāju par viņa tiesībām atsaukties uz kreditora prasījuma noilgumu?
            
         
      (1)  OV L 95, 29. lpp.